RESOLUCIÓN do 27 de xuño de 2006, da Dirección Xeral de Saúde Pública, pola que se fai pública a realización dun curso homologado de nivel cualificado para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 13/07/2006

A Orde do 30 de xullo de 1997, conxunta das consellerías de Agricultura, Gandería e Montes, e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación, e de Sanidade e Consumo lles comunicarán aos organismos responsables na comunidade autónoma a homologación dos ditos cursos, e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realizacións dun curso de aplicadores/manipuladores de praguicidas de uso ambiental e uso na industria alimentaria, nivel cualificado, homologado polas direccións xerais de Saúde Pública do Ministerio de Sanidade e Consumo, e de Agricultura do Ministerio de Agricultura, Pesca e Alimentación, solicitados polo Centro de Estudios Cacumen, de acordo coas seguintes bases:
1. Denominación do curso: curso de manipulador de praguicidas de uso ambiental e uso na industria alimentaria, nivel cualificado.
2. Entidade organizadora: Centro de Estudios Cacumen.
3. Data: os días 20, 21, 27 e 28 de outubro e 3, 4, 10, 11, 17 e 18 de novembro de 2006.
4. Duración: 60 horas (avaliación 1 hora).
5. Lugar de realización: Cacumen. Concepción Arenal, 18-1º. 27004 Lugo.
6. Número de prazas: máximo 18 alumnos.
7. Dirixido a: responsables técnicos de empresas de servizos de control de pragas.
8. Criterios de selección: por rigorosa orde de recepción de solicitude de inscrición.
9. Presentación de solicitudes: segundo o modelo do anexo I.
10. Data límite para a presentación de solicitudes: ata o 16 de outubro de 2006.
11. Programa:
20-10-2006
16.00-21.00 h
Introdución. Praguicidas I
21-10-2006
10.00-14.00 h
Praguicidas (II)
16.00-20.00 h
Manipulación: formulacións e preparacións
27-10-2006
16.00-21.00 h
Pragas específicas (I)
28-10-2006
10.00-14.00 h
Pragas específicas (II)
16.00-20.00 h
Pragas específicas (III)
3-11-2006
16.00-21.00 h
Aplicación de raticidas (ratos e ratas), insecticidas e acaricidas
4-11-2006
10.00-14.00 h
Desinfección. Produtos utilizados. Técnicas de desinfección
16.00-20.00 h
Aplicación de técnicas de desinfección
10-11-2006
16.00-19.00 h
Exercicios prácticos
19.00-21.00 h
Praguicidas e ambiente (I)
11-11-2006
10.00-14.00 h
Praguicidas e ambiente (II)
16.00-20.00 h
Precaucións e normas de seguridade (I)
17-11-2006
10.00-21.00 h
Precaucións e normas de seguridade (II)
18-11-2006
10.00-13.00 h
Exercicios prácticos
13.00-14.00 h
Avaliación
12. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, no caso de superalas, expedirá o certificado correspondente co cal poderá solicitar da Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel cualificado.
Santiago de Compostela, 27 de xuño de 2006.
Ramón Medina González-Redondo
Director xeral de Saúde Pública